title: Регламент за изпълнение (ЕС) 2015/2184 на Комисията от 25 ноември 2015 година за изменение на Регламент (ЕО) № 1484/95 по отношение на определянето на представителните цени в секторите на птичето месо, яйцата и яйчния албумин

text:
               27.11.2015

               BG

               Официален вестник на Европейския съюз

               L 312/1

         РЕГЛАМЕНТ ЗА ИЗПЪЛНЕНИЕ (ЕС) 2015/2184 НА КОМИСИЯТА
   от 25 ноември 2015 година
   за изменение на Регламент (ЕО) № 1484/95 по отношение на определянето на представителните цени в секторите на птичето месо, яйцата и яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти, и за отмяна на регламенти (ЕО) № 1216/2009 и (ЕО) № 614/2009 на Съвета (2), и по-специално член 5, параграф 6, буква а) от него,
   като има предвид, че:

               (1)

               С Регламент (ЕО) № 1484/95 на Комисията (3) се определят правилата за прилагане на системата на допълнителни вносни мита и представителните цени в секторите на птичето месо и яйцата, както и за яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо и яйцата, както и за яйчния албумин, показва, че се налага да бъдат променени представителните цени при внос на някои продукти, като се има предвид разликата в цените в зависимост от произхода.

               (3)

               Регламент (ЕО) № 1484/95 следва да бъде съответно изменен.

               (4)

               С оглед на необходимостта да се осигури възможно най-бързото прилагане на тази мярка след предоставянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста в приложението към настоящия регламент.
   Член 2
   Настоящия регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 ноември 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 150, 20.5.2014 г., стр. 1.

      (3)  Регламент (ЕО) № 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на представителни цени в секторите птиче месо и яйца и за яйчен албумин, и за отмяна на Регламент № 163/67/ЕИО (ОВ L 145, 29.6.1995 г., стр. 47).

      ПРИЛОЖЕНИЕ

            „ПРИЛОЖЕНИЕ I

                        Код по КН

                        Описание на стоките

                        Представителна цена
                        (евро/100 kg)

                        Гаранция, посочена в член 3
                        (евро/100 kg)

                        Произход (1)

                        0207 12 10

                        Неразфасовани замразени „пилета 70 %“

                        121,6

                        0

                        AR

                        0207 12 90

                        Неразфасовани замразени „пилета 65 %“

                        150,4
                        172,3

                        0
                        0

                        AR
                        BR

                        0207 14 10

                        Обезкостени замразени разфасовки от петли или кокошки

                        299,9
                        205,3
                        358,1
                        262,2

                        0
                        28
                        0
                        11

                        AR
                        BR
                        CL
                        TH

                        0207 14 60

                        Пилешки бутчета, замразени

                        133,9

                        3

                        BR

                        0207 27 10

                        Обезкостени замразени разфасовки от пуйки

                        354,1
                        196,0

                        0
                        31

                        BR
                        CL

                        0408 91 80

                        Яйца без черупки, сушени

                        431,0

                        0

                        AR

                        1602 32 11

                        Приготвени храни от петли или кокошки без топлинна обработка

                        233,0

                        16

                        BR

         (1)  Номенклатура на държавите съгласно Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „друг произход“.“


title: Регламент за изпълнение (ЕС) 2015/2411 на Комисията от 18 декември 2015 година за определяне на количествата, които следва да бъдат добавени към определените за подпериода от 1 април до 30 юни 2016 г. количества в рамките на тарифните квоти, открити по силата на Регламент (ЕО) № 1384/2007 за птиче месо с произход от Израел

text:
               19.12.2015

               BG

               Официален вестник на Европейския съюз

               L 333/114

         РЕГЛАМЕНТ ЗА ИЗПЪЛНЕНИЕ (ЕС) 2015/2411 НА КОМИСИЯТА
   от 18 декември 2015 година
   за определяне на количествата, които следва да бъдат добавени към определените за подпериода от 1 април до 30 юни 2016 г. количества в рамките на тарифните квоти, открити по силата на Регламент (ЕО) № 1384/2007 за птиче месо с произход от Израел
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188, параграфи 2 и 3 от него,
   като има предвид, че:

               (1)

               С Регламент (ЕО) № 1384/2007 на Комисията (2) се откриват годишни тарифни квоти за внос на продукти от сектора на птичето месо с произход от Израел.

               (2)

               Количествата, за които се отнасят заявленията за лицензии за внос, подадени от 1 до 7 декември 2015 г. за подпериода от 1 януари до 31 март 2016 г., са по-ниски от наличните количества. Поради това е целесъобразно да се определят количествата, за които не са били подадени заявления, и тези количества да бъдат добавени към определените за следващия квотен подпериод количества.

               (3)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Количествата, за които не са подадени заявления за лицензии за внос по силата на Регламент (ЕО) № 1384/2007 и които следва да бъдат добавени към подпериода от 1 април до 30 юни 2016 г., са посочени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 декември 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 1384/2007 на Комисията от 26 ноември 2007 г. за установяване на правилата за прилагане на Регламент (ЕО) № 2398/96 на Съвета относно отваряне и управление на някои тарифни квоти за внос в Общността на продукти в сектора на птичето месо с произход от Израел (ОВ L 309, 27.11.2007 г., стр. 40).

      ПРИЛОЖЕНИЕ

                  Пореден номер

                  Количества, за които не са подадени заявления и които следва да бъдат добавени към наличните количества за подпериода от 1 април до 30 юни 2016 г.
                  (в kg)

                  09.4091

                  140 000

                  09.4092

                  800 000


title: Регламент за изпълнение (ЕС) 2017/1440 на Комисията от 8 август 2017 година за изменение на Регламент за изпълнение (ЕС) 2016/480 за установяване на общи правила относно взаимното свързване на националните електронни регистри на пътнотранспортни предприятия (Текст от значение за ЕИП. )

text:
               9.8.2017

               BG

               Официален вестник на Европейския съюз

               L 206/3

         РЕГЛАМЕНТ ЗА ИЗПЪЛНЕНИЕ (ЕС) 2017/1440 НА КОМИСИЯТА
   от 8 август 2017 година
   за изменение на Регламент за изпълнение (ЕС) 2016/480 за установяване на общи правила относно взаимното свързване на националните електронни регистри на пътнотранспортни предприятия
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1071/2009 на Европейския парламент и на Съвета от 21 октомври 2009 г. за установяване на общи правила относно условията, които трябва да бъдат спазени за упражняване на професията автомобилен превозвач, и за отмяна на Директива 96/26/ЕО на Съвета (1), и по-специално член 16, параграф 5 от него,
   като има предвид, че:

               (1)

               В член 16, параграф 1 от Регламент (ЕО) № 1071/2009 от държавите членки се изисква да поддържат национален електронен регистър на предприятията за автомобилни превози, които са получили разрешение от компетентен орган във връзка с упражняване на професията автомобилен превозвач.

               (2)

               Съгласно член 16, параграфи 5 и 6 от Регламент (ЕО) № 1071/2009 националните електронни регистри трябва да бъдат свързани помежду си в срок до 31 декември 2012 г. и на Комисията се възлага мандат да приеме общи правила относно това свързване.

               (3)

               Комисията прие Регламент (ЕС) № 1213/2010 (2) с цел да подпомогне взаимното свързване на националните електронни регистри, изисквано съгласно Регламент (ЕО) № 1071/2009, посредством система за обмен на съобщения, наречена ERRU (Европейски регистър на предприятията за автомобилни превози).

               (4)

               Регламент (ЕС) № 1213/2010 бе отменен с Регламент за изпълнение (ЕС) 2016/480 на Комисията (3), за да се въведе подобрен вариант на системата ERRU до 30 януари 2019 г.

               (5)

               Системата ERRU се състои от две успоредни структури по отношение на обмена на съобщения между държавите членки. Първата е основана на централен възел, управляван от Комисията. Този централен възел централизира преноса на данни като получава съобщенията от държавите членки и след това ги разпраща до държавите членки, до които тези съобщения са адресирани. Като алтернатива държавите членки могат да решат да използват съвместима търговска мрежа за директен обмен на съобщения помежду им (посредством „peer-to-peer“ конфигурация), като в този случай съобщенията не минават през централния възел.

               (6)

               Тъй като при директния обмен между държавите членки съобщенията не преминават през централния възел, евентуални системни неизправности, свързани с тези съобщения, убягват на Комисията. Поради това тя не е в състояние да изпълнява ролята си на главен управител на ERRU, като предприема съответните коригиращи действия, а това застрашава ефективността на цялата система.

               (7)

               Конфигурацията „peer-to-peer“ не позволява на Комисията да разполага със своевременен достъп до информацията относно обема и характеристиките на разменените съобщения. Съответно това не ѝ позволява да има общ поглед върху използването на ERRU, а това е информация, която е полезна за бъдещите подобрения на системата.

               (8)

               Проблемите, които се срещат при конфигурацията „peer-to-peer“, налагат да се гарантира, че всички съобщения, разменяни в рамките на системата ERRU, се препращат през централния възел, което означава да се премахне възможността за подобна конфигурация от приложното поле на Регламент за изпълнение (ЕС) 2016/480.

               (9)

               Освен това следва да бъдат направени някои малки допълнения и изменения в Регламент за изпълнение (ЕС) 2016/480 с цел разясняване и прецизиране на следните аспекти: процедурата по свързване към ERRU, изпитванията, които трябва да бъдат проведени, и последствията при неуспех, съдържанието на някои XML съобщения, определянето на поетапната процедура, която трябва да следват държавите членки в случай на системни грешки, и времето, за което могат да се съхраняват лични данни в протоколите на централния възел. Поради това Регламент за изпълнение (ЕС) 2016/480 следва да бъде съответно изменен.

               (10)

               Мерките, предвидени в настоящия регламент, се приемат в съответствие с процедурата по консултиране, посочена в член 4 от Регламент (ЕС) № 182/2011 на Европейския парламент и на Съвета (4),

         ПРИЕ НАСТОЯЩИЯ РЕГЛАМЕНТ:
   Член 1
   В член 3 от Регламент за изпълнение (ЕС) № 2016/480 се добавя следният параграф:

      „Свързването на държава членка към системата ERRU се смята за завършено след провеждането на изпитвания за свързването, интеграцията и експлоатацията в съответствие с инструкциите и под надзора на Комисията. Максималната продължителност на изпитванията е шест месеца. Комисията предприема мерки в случай на неуспех при гореспоменатите изпитвания. Ако тези мерки се окажат недостатъчни, Комисията може да оттегли съдействието си при изпитването, докато държавата членка не докаже, че е постигнат достатъчен напредък на национално равнище с оглед на свързването към ERRU“;

   Член 2
   Приложения I, III, VI, VII и VIII към Регламент за изпълнение (ЕС) 2016/480 се изменят в съответствие с приложението към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 август 2017 година.

            За Комисията

            Председател

         Jean-Claude JUNCKER

      (1)  ОВ L 300, 14.11.2009 г., стр. 51.

      (2)  Регламент (ЕС) № 1213/2010 на Комисията от 16 декември 2010 г. за установяване на общи правила относно свързването на националните електронни регистри на пътнотранспортни предприятия (ОВ L 335, 18.12.2010 г., стр. 21).

      (3)  Регламент за изпълнение (ЕС) 2016/480 на Комисията от 1 април 2016 година за установяване на общи правила относно взаимното свързване на националните електронни регистри на пътнотранспортни предприятия и за отмяна на Регламент (ЕС) № 1213/2010 (ОВ L 87, 2.4.2016 г., стр. 4).

      (4)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).

      ПРИЛОЖЕНИЕ
      Приложения I, III, VI, VII и VIII към Регламент за изпълнение (ЕС) 2016/480 се изменят, както следва:

                  1.

                  Приложение I се изменя, както следва:

                              а)

                              точка 1.3 се заменя със следното:

                                          „1.3.

                                          Всички съобщения трябва да се препращат през централния възел“;

                              б)

                              точка 2.2 се заменя със следното:

                                          „2.2.

                                          Централният възел не трябва да съхранява данни за период, по-дълъг от 6 месеца, освен данните от протоколирането, статистическите данни и данните за препращане, посочени в приложение VII.“;

                              в)

                              точка 2.3 се заменя със следното:

                                          „2.3.

                                          Централният възел не трябва да предоставя достъп до лични данни, освен на упълномощени служители на Комисията, когато това е необходимо за целите на проследяването на техническата експлоатация, поддръжката и отстраняването на повреди.“;

                              г)

                              точка 2.6 се заменя със следното:
                              „2.6.   Управление на данните за контакт
                              Функциите за управление на данните за контакт предоставят възможност на всяка държава членка да управлява своите данни за контакт в различни категории по отношение на политиката, бизнеса, експлоатацията и техническите въпроси, като компетентният орган на всяка държава членка е отговорен за поддържането на своите данни за контакт. Данните за контакти в другите държави членки могат да бъдат разглеждани, но не и редактирани.“

                  2.

                  В приложение III допълнението се изменя, както следва:

                              а)

                              в първата таблица елементът „Момент на изтичане на сесията“ се заменя със следното:

                                          „Момент на изтичане на сесията

                                          Това е незадължителен атрибут за дата и час (във формат UTC). Тази стойност се задава само от централния възел за препратени искания и се изчислява въз основа на датата/времето на получаване на първоначалното запитване от централния възел. Тя информира отговарящата държава членка кога изтича сесията на запитването. Не се изисква тази стойност да се посочва в първоначалните запитвания, изпращани до централния възел, нито в съобщенията за отговор.

                                          Не“

                              б)

                              в таблицата със заглавие „Отговор на искане за проверка на добрата репутация“, елементът „Номер на лиценза на Общността“ се заменя със следното:

                                          „Номер на лиценза на Общността

                                          Серийният номер на лиценза на Общността на предприятието за превози (свободен текст, буквено-цифрово поле с дължина от 1 до 20 знака).

                                          Да“

                              в)

                              в таблицата със заглавие „Искане за уведомление за нарушение“ елементът „Номер на лиценза на Общността“ се заменя със следното:

                                          „Номер на лиценза на Общността

                                          Серийният номер на завереното копие на лиценза на Общността на предприятието за превози (свободен текст, буквено-цифрово поле с дължина от 1 до 20 знака).

                                          Да“

                              г)

                              в таблицата със заглавие „Отговор на искане за уведомление за нарушение“ се вмъкват следните елементи след елемента „Наименование на предприятието за превози“:

                                          „Адрес на предприятието за превози

                                          Адресът на предприятието за превози (адрес, пощенски код, град, държава), както е записан в регистъра.

                                          Да

                                          Номер на лиценза на Общността

                                          Серийният номер на лиценза на Общността на предприятието за превози (свободен текст, буквено-цифрово поле с дължина от 1 до 20 знака).

                                          Да

                                          Състояние на лиценза на Общността

                                          Състоянието на лиценза на Общността, притежаван от предприятието за превози, както е записано в регистъра.

                                          Да

                                          Управлявани превозни средства

                                          Броят на управляваните превозни средства, както е записан в регистъра.

                                          Да“

                              д)

                              в таблицата със заглавие „Искане за проверка на лиценз на Общността“, елементът „Номер на лиценза на Общността“ се заменя със следното:

                                          „Номер на лиценза на Общността

                                          Серийният номер на завереното копие на лиценза на Общността на предприятието за превози, за който се искат допълнителни данни (свободен текст, буквено-цифрово поле с дължина от 1 до 20 знака).

                                          Да“

                              е)

                              Таблицата със заглавие „Отговор на искане за проверка на лиценз на Общността“ се изменя както следва:

                                          i)

                                          След елемента „Издаващ орган“ се вмъкват следните елементи:

                                                      „Код за състояние

                                                      Код за състояние на отговора (напр. намерено, ненамерено, грешка и т.н.).

                                                      Да

                                                      Съобщение за състояние

                                                      Обяснително описание на състоянието (ако е необходимо).

                                                      Не“

                                          ii)

                                          Елементът „Предприятие за превози“ се заменя със следното:

                                                      „Предприятие за превози

                                                      Да, ако кодът за състояние е „намерено“

                                          iii)

                                          Елементът „Данни за лиценза на Общността“ се заменя със следното:

                                                      „Данни за лиценза на Общността

                                                      Да, ако кодът за състояние е „намерено“

                                          iv)

                                          след елемента „Данни за лиценза на Общността“ се вмъква следният елемент:

                                                      „Лицензиращ орган

                                                      Органът, който е издал лиценза на Общността на предприятието за превози.

                                                      Да“

                                          v)

                                          Елементите „Номер на лиценза“ и „Статус на лиценза“ се заменят със следното:

                                                      „Номер на лиценза

                                                      Серийният номер на лиценза на Общността на предприятието за превози (свободен текст, буквено-цифрово поле с дължина от 1 до 20 знака).

                                                      Да

                                                      Статус на лиценза

                                                      Състоянието на лиценза на Общността, притежаван от предприятието за превози, както е записано в регистъра.

                                                      Да“

                                          vi)

                                          Елементите „Данни за завереното копие“ и „Номер на лиценза“ се заменят със следното:

                                                         „Данни за завереното копие

                                                         Не

                                                      Номер на завереното копие

                                                      Серийният номер на завереното копие на лиценза на Общността на предприятието за превози (свободен текст, буквено-цифрово поле с дължина от 1 до 20 знака).

                                                      Да“

                                          vii)

                                          Заличават се елементите „Статус на лиценза“, „Вид лиценз“, „Начална дата“ и „Дата на временно прекратяване“;

                                          viii)

                                          Елементът „Дата на изтичане на временното прекратяване“ се заменя със следното:

                                                      „Дата на изтичане на отнемането

                                                      Датата, на която изтича отнемането на завереното копие на лиценза на Общността.

                                                      Не“

                  3.

                  В края на точка 2.2 от приложение VI се добавя следното изречение:
                  „Поетапната процедура следва да се опише подробно при поискване от Комисията.“

                  4.

                  Приложение VII се изменя, както следва:

                              а)

                              точка 2 се заменя със следното:

                                          „2.

                                          С цел гарантиране на неприкосновеността на личния живот, статистическите данни и данните за препращане трябва да са анонимни. Данни, идентифициращи конкретен ръководител на транспортна дейност, предприятие за автомобилни превози, лиценз на Общността или УПК, няма да бъдат достъпни за статистически цели.“;

                              б)

                              точки 4 и 5 се заменят със следното:

                                          „4.

                                          Личните данни не трябва да се съхраняват в протоколите за повече от 6 месеца след приключването на дадена трансакция. Статистическата информация и информацията за препращането ще се съхраняват за неопределен срок от време.

                                          5.

                                          Статистическите данни, използвани за докладване, могат да включват наред с другото:

                                                      а)

                                                      отправящата искането държава членка;

                                                      б)

                                                      отговарящата държава членка;

                                                      в)

                                                      вида на съобщението;

                                                      г)

                                                      кода за състоянието на отговора;

                                                      д)

                                                      датата и часа на съобщенията;

                                                      е)

                                                      часа на отговора.“

                  5.

                  Точка 2.4 от приложение VIII се заменя със следното:

                              „2.4.

                              При всички случаи всяко „Искане за уведомление за нарушение“ и всеки „Отговор на искане за уведомление за нарушение“ трябва да се потвърждава посредством „Потвърждение на уведомление за нарушение“.“


title: Регламент за изпълнение (ЕС) № 36/2013 на Комисията от 18 януари 2013 година за откриване на постоянна покана за участие в търг за внос на захар с кодове по КН 17011410 и 17019910 с намалено мито за пазарната 2012—2013 година

text:
               19.1.2013

               BG

               Официален вестник на Европейския съюз

               L 16/7

         РЕГЛАМЕНТ ЗА ИЗПЪЛНЕНИЕ (ЕС) № 36/2013 НА КОМИСИЯТА
   от 18 януари 2013 година
   за откриване на постоянна покана за участие в търг за внос на захар с кодове по КН 1701 14 10 и 1701 99 10 с намалено мито за пазарната 2012—2013 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 186 във връзка с член 4 от него,
   като има предвид, че:

               (1)

               През пазарната 2011—2012 година средната цена на едро в Съюза за бяла захар франко завода достигна до равнище 175 % от референтната цена от 404 EUR/тон и беше приблизително с 275 EUR/тон по-висока от цената на световния пазар. Към момента цената в Съюза се стабилизира на равнище от около 700 EUR/тон, което е най-високото равнище от реформата на общата организация на пазара на захарта и нарушава безпрепятственото предлагане на захар на пазара в Съюза. Очакваното повишение на това вече високо ценово равнище през пазарната 2012—2013 година потвърждава риска от сериозни смущения на пазара, които следва да бъдат предотвратени чрез необходимите мерки.

               (2)

               Регламент (ЕО) № 1234/2007 позволява да бъдат предприети мерки за справяне с риска от смущения на пазара, предизвикани по-специално от запазването на високи ценови равнища, при условие че тази цел не може да бъде постигната чрез други мерки, предвидени в посочения регламент. Като се има предвид обаче настоящата пазарна ситуация, Регламент (ЕО) № 1234/2007 не предвижда други конкретни мерки, насочени към намаляване на напрежението на пазара на захарта и позволяващи предлагането на захар на разумни цени, освен мерките, основаващи се на член 186 от същия регламент.

               (3)

               Въз основа на прогнозите за предлагането и търсенето през 2012—2013 г. се очаква крайната наличност за пазара на захар да бъде по-ниска с най-малко 0,5 млн. тона спрямо равнището през 2011—2012 г. В тази стойност вече е отчетен вносът от трети държави, които се ползват от определени преференциални договорености.

               (4)

               За да се подобри предлагането на пазара на захар в Съюза, е необходимо да бъде улеснен вносът чрез намаляване на вносните мита за определени количества захар с кодове по КН 1701 14 10 и 1701 99 10 при намалена митническа ставка. Количеството и намалението на митата следва да бъдат определени с оглед текущото състояние и вероятните промени на пазара на захар в Съюза. Поради това количеството и намалението следва да се основават на тръжна процедура.

               (5)

               Следва да бъдат уточнени минималните изисквания за допустимост за участие в търг.

               (6)

               За всеки търг следва да се предостави гаранция. Тя следва да се приложи като гаранция към заявлението за лицензия за внос в случай на спечелила оферта и да се освободи, ако участникът не спечели търга.

               (7)

               Компетентните органи на държавите членки следва да уведомят Комисията за допустимите тръжни оферти. С цел опростяване и стандартизиране на уведомленията следва да бъдат осигурени съответните образци.

               (8)

               За всяка частична покана за участие в търг следва да се даде възможност на Комисията да определи минималния размер на митото и, ако е необходимо, коефициента на разпределение с цел намаляване на приетите количества или да реши да не определя минимално мито.

               (9)

               Държавите членки следва да информират своевременно участниците в търга за резултата от участието им в частичната покана за участие в търг.

               (10)

               Компетентните органи следва да уведомят Комисията за количествата, за които са издадени лицензии за внос. За тази цел Комисията следва да им предостави съответните образци.

               (11)

               Управителният комитет за общата организация на селскостопанските пазари не е представил становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   Открива се тръжна процедура с референтен номер 09.4312 за внос на захар с кодове по КН 1701 14 10 и 1701 99 10 с намалено мито за пазарната 2012—2013 година.
   Това мито заменя общата митническа тарифа и допълнителните мита, посочени в член 141 от Регламент (ЕО) № 1234/2007 и член 36 от Регламент (ЕО) № 951/2006 на Комисията (2).
   Прилагат се разпоредбите на Регламент (ЕО) № 376/2008 на Комисията (3), освен ако в настоящия регламент е предвидено друго.
   Член 2
   1.   Периодът, през който могат да се подават тръжни оферти в отговор на първата частична покана за участие в търг, приключва на 23 януари 2013 г. в 12 часа на обяд брюкселско време.
   2.   Периодите, през които могат да се подават тръжни оферти в отговор на втората и последващите частични покани, започват от първия работен ден след края на предходния период. Те приключват на 27 февруари 2013 г., 15 май 2013 г. и 12 юни 2013 г. в 12 часа на обяд брюкселско време.
   3.   Комисията може да спре подаването на тръжни оферти за една или няколко частични покани за участие в търг.
   Член 3
   1.   Тръжните оферти се подават от оператори, установени в Съюза. Те се подават до компетентния орган в държавата членка, в която съответният оператор е регистриран по ДДС.
   2.   Тръжните оферти се подават посредством формуляра за заявление за лицензия за внос, който е предоставен в приложение I към Регламент (ЕО) № 376/2008.
   3.   Формулярът за заявление може да се подава по електронен път по начина, осигурен на операторите от съответната държава членка. Компетентните органи на държавата членка може да изискват подадените по електронен път оферти да бъдат придружени от усъвършенстван електронен подпис по смисъла на Директива 1999/93/ЕО на Европейския парламент и на Съвета (4).
   4.   Тръжните оферти се считат за допустими само ако са изпълнени следните условия:

               а)

               в тръжните оферти са посочени:

                           i)

                           в клетка 4 — името, адресът и номерът по ДДС на участника в търга;

                           ii)

                           в клетки 17 и 18 — предлаганото количество захар, което е най-малко 20 тона и не надвишава 45 000 тона, закръглено до цяло число;

                           iii)

                           в клетка 20 — предложената сума на митата в евро на тон захар, закръглена до не повече от два знака след десетичната запетая;

                           iv)

                           в клетка 16 — осемцифреният код по КН на захарта;

               б)

               преди изтичането на срока за подаване на тръжните оферти е представено доказателство, че участникът в търга е депозирал гаранцията, предвидена в член 4, параграф 1;

               в)

               тръжната оферта е представена на официалния език или на един от официалните езици на държавата членка, в която е подадена;

               г)

               тръжната оферта съдържа препратка към настоящия регламент и крайния срок за подаване на оферти;

               д)

               тръжната оферта не включва никакви допълнителни условия, въведени от участника, които са различни от предвидените в настоящия регламент.

         5.   Оферта, която не е подадена в съответствие с параграфи 1 и 2, не се разглежда.
   6.   Участниците в търга не представят повече от една оферта за осемцифрен код по КН за една и съща частична покана за участие в търг.
   7.   След като бъде подадена, тръжната оферта не може да бъде оттегляна или изменяна.
   Член 4
   1.   В съответствие с разпоредбите на глава III от Регламент за изпълнение (ЕС) № 282/2012 на Комисията (5) всеки участник в търга депозира гаранция от 150 EUR на тон захар, подлежаща на внос съгласно настоящия регламент.
   2.   Когато дадена оферта спечели търга, гаранцията по нея става гаранция за лицензията за внос.
   3.   Упоменатата в параграф 1 гаранция по офертите, които не са спечелили търга, се освобождава.
   Член 5
   1.   Компетентните органи на държавите членки вземат решение относно валидността на тръжните оферти въз основа на условията, посочени в член 3.
   2.   Лицата, които са упълномощени да получават и разглеждат тръжните оферти, са задължени да не разкриват свързаната с тях информация на неупълномощени лица.
   3.   Когато компетентните органи на държавите членки решат, че дадена оферта е невалидна, те уведомяват участника в търга, който я е подал.
   4.   В рамките на два часа след изтичането на срока за подаване, предвиден в член 2, параграфи 1 и 2, съответният компетентен орган уведомява Комисията по факс относно подадените допустими тръжни оферти. Това уведомление не съдържа информацията, посочена в член 3, параграф 4, буква а), подточка i).
   5.   Формата и съдържанието на уведомленията се определят въз основа на образци, предоставени на държавите членки от Комисията. Когато няма подадени тръжни оферти, компетентният орган уведомява Комисията за това по факс в рамките на същия срок.
   Член 6
   Предвид текущото състояние и предвижданите промени на пазара на захар в Съюза Комисията определя минимално мито или решава да не определя такова за всяка частична покана за участие в търг и за всеки осемцифрен код по КН, като приема регламент за изпълнение в съответствие с процедурата, предвидена в член 195, параграф 2 от Регламент (ЕО) № 1234/2007.
   По силата на регламента за изпълнение Комисията определя при необходимост и коефициента на разпределение, приложим за тръжните оферти с искане за минимален размер на митата. В този случай гаранцията, посочена в член 4, се освобождава пропорционално на разпределените количества.
   Член 7
   1.   Когато не е определен минимален размер на митото, всички тръжни оферти се отхвърлят.
   2.   В рамките на три работни дни след датата на публикуване на регламента за изпълнение, посочен в член 6, съответният компетентен орган уведомява участниците в търга за резултата от участието им в частичната покана за участие в търг.
   Член 8
   1.   Не по-късно от последния работен ден на седмицата, следваща седмицата, през която е публикуван посоченият в член 6 регламент за изпълнение, компетентният орган издава лицензия за внос на всеки участник в търга, чиято оферта съдържа предложение за мито по осемцифрения код по КН, равняващо се или надвишаващо минималното мито, определено от Комисията за този осемцифрен код по КН. Възложените количества вземат предвид коефициента на разпределение, определен от Комисията в съответствие с член 6.
   Компетентните органи на държавите членки не издават лицензии за тръжни оферти, за които не е постъпило уведомление в съответствие с член 5, параграф 4.
   2.   Лицензиите за внос съдържат следните данни:

               а)

               в клетка 16 — осемцифреният код по КН на захарта;

               б)

               в клетки 17 и 18 — възложеното количество захар;

               в)

               в клетка 20 — поне една от формулировките, посочени в част А от приложението;

               г)

               в клетка 24 — приложимото мито съгласно формулировките, посочени в част Б от приложението.

         3.   Чрез дерогация от член 8, параграф 1 от Регламент (ЕО) № 376/2008 правата, произтичащи от лицензиите за внос, не могат да се прехвърлят.
   4.   Прилагат се разпоредбите по първа алинея, първо изречение и втора алинея от член 153, параграф 3 от Регламент (ЕО) № 1234/2007.
   Член 9
   Лицензиите за внос, издадени във връзка с частична покана за търг, са валидни от деня на издаването до края на третия месец, следващ месеца, в който е публикуван посоченият в член 6 регламент за изпълнение за частична покана.
   Член 10
   Не по-късно от последния работен ден на втората седмица след седмицата, в която е публикуван регламентът за изпълнение, посочен в член 6, компетентният орган уведомява Комисията относно количествата, за които са издадени лицензии за внос съгласно настоящия регламент. Уведомлението се изпраща по електронен път в съответствие с образците и методите, предоставени на държавите членки от Комисията.
   Член 11
   Настоящият регламент влиза в сила в деня на публикуването му в Официален вестник на Европейския съюз.

   Неговият срок на действие изтича на 30 септември 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 януари 2013 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  ОВ L 114, 26.4.2008 г., стр. 3.

      (4)  ОВ L 13, 19.1.2000 г., стр. 12.

      (5)  ОВ L 92, 30.3.2012 г., стр. 4.

      ПРИЛОЖЕНИЕ

                  A.

                  Формулировки, посочени в член 8, параграф 2, буква в)

                              на български

                              :

                              Внесена при намалена ставка на митото съгласно Регламент за изпълнение (ЕС) № 36/2013; Референтен номер 09.4312

                              на испански

                              :

                              Importado con derecho de aduana reducido en virtud del Reglamento de Ejecución (UE) no 36/2013; Número de referencia 09.4312

                              на чешки

                              :

                              Dovezeno se sníženou celní sazbou v souladu s prováděcím nařízením (EU) č. 36/2013; Referenční číslo 09.4312

                              на датски

                              :

                              Importeret til en nedsat toldsats i henhold til gennemførelsesforordning (EU) nr. 36/2013; Referencenummer 09.4312

                              на немски

                              :

                              Eingeführt zum ermäßigten Zollsatz gemäß der Durchführungsverordnung (EU) Nr. 36/2013; Referenznummer 09.4312

                              на естонски

                              :

                              Imporditud vähendatud tollimaksuga vastavalt rakendusmäärusele (EL) nr 36/2013; viitenumber 09.4312

                              на гръцки

                              :

                              Εισαγωγή με μειωμένο δασμό δυνάμει του εκτελεστικού κανονισμού (ΕΕ) αριθ. 36/2013 aριθμός αναφοράς 09.4312

                              на английски

                              :

                              Imported at reduced customs duty pursuant to Implementing Regulation (EU) No 36/2013; reference number 09.4312

                              на френски

                              :

                              Importés à des taux de droits réduits conformément au règlement d’exécution (UE) no 36/2013; numéro de référence 09.4312

                              на италиански

                              :

                              Importato applicando un’aliquota ridotta del dazio doganale, a norma del regolamento di esecuzione (UE) n. 36/2013; Numero di riferimento 09.4312

                              на латвийски

                              :

                              Importēts ar samazinātu muitas nodokli saskaņā ar Īstenošanas regulu (ES) Nr. 36/2013; Atsauces numurs 09.4312

                              на литовски

                              :

                              Importuota taikant sumažintą muitą pagal Įgyvendinimo reglamentą (ES) Nr. 36/2013; Nuorodos numeris 09.4312

                              на унгарски

                              :

                              Behozatal csökkentett vámtétel mellett a(z) 36/2013/EU végrehajtási rendelet alapján; Hivatkozási szám 09.4312

                              на малтийски

                              :

                              Impurtat b’dazju doganali mnaqqas skont ir-Regolament ta’ Implimentazzjoni (UE) Nru 36/2013; Numru ta’ referenza 09.4312

                              на нидерландски

                              :

                              Ingevoerd tegen verlaagd douanerecht overeenkomstig Uitvoeringsverordening (EU) nr. 36/2013; Referentienummer 09.4312

                              на полски

                              :

                              Przywóz z zastosowaniem obniżonych stawek celnych zgodnie z rozporządzeniem wykonawczym (UE) nr 36/2013; Numer referencyjny 09.4312

                              на португалски

                              :

                              Importado a taxa reduzida de direito aduaneiro ao abrigo do Regulamento de Execução (UE) n.o 36/2013; Número de referência 09.4312

                              на румънски

                              :

                              Importat cu taxă vamală redusă conform Regulamentului de punere în aplicare (UE) nr. 36/2013; Număr de referință 09.4312

                              на словашки

                              :

                              Dovoz so zníženým clom podľa vykonávacieho nariadenia (EÚ) č. 36/2013; referenčné číslo 09.4312

                              на словенски

                              :

                              Uvoz po znižani carini v skladu z Izvedbeno uredbo (ES) št. 36/2013; Referenčna številka 09.4312

                              на фински

                              :

                              Tuonti alennetuin tullein täytäntöönpanoasetuksen (EU) N:o 36/2013 mukaisesti; Viitenumero 09.4312

                              на шведски

                              :

                              Importerad till nedsatt tullsats enligt genomförandeförordning (EU) nr 36/2013; Referensnummer 09.4312

                  B.

                  Формулировки, посочени в член 8, параграф 2, буква г)

                              на български

                              :

                              Мито (мито върху приетата оферта)

                              на испански

                              :

                              Derecho de aduana (derecho de aduana de la oferta seleccionada)

                              на чешки

                              :

                              Clo: (clo platné pro vybranou nabídku)

                              на датски

                              :

                              Toldsats: (toldsats for det antagne bud)

                              на немски

                              :

                              Zollsatz: (Zollsatz für das erfolgreiche Angebot)

                              на естонски

                              :

                              Tollimaks: (hankelepingu suhtes kohaldatav tollimaks)

                              на гръцки

                              :

                              Δασμός: (δασμός της κατακυρωθείσας προσφοράς)

                              на английски

                              :

                              Customs duty: (customs duty of the awarded tender)

                              на френски

                              :

                              Droit de douane: (droit de douane du marché attribué)

                              на италиански

                              :

                              Dazio doganale: (dazio doganale dell’aggiudicazione)

                              на латвийски

                              :

                              Muitas nodoklis: (konkursā uzvarējušā piedāvājuma muitas nodoklis)

                              на литовски

                              :

                              Muitas (konkursą laimėjusiam pasiūlymui taikomas muitas)

                              на унгарски

                              :

                              Vámtétel: (a nyertes ajánlat szerinti vámtétel)

                              на малтийски

                              :

                              Dazju doganali:(dazju doganali tal-offerta magħżula)

                              на нидерландски

                              :

                              Douanerecht: (douanerecht voor de gegunde inschrijving)

                              на полски

                              :

                              Cło: (cło zatwierdzonej oferty)

                              на португалски

                              :

                              Direito aduaneiro: (direito aduaneiro aplicável à proposta adjudicada)

                              на румънски

                              :

                              Taxă vamală: (taxa vamală aplicabilă ofertei selecționate)

                              на словашки

                              :

                              Clo: (clo vybranej ponuky)

                              на словенски

                              :

                              Carina: (carina dodeljene ponudbe)

                              на фински

                              :

                              Tulli: (voittaneeseen tarjoukseen sovellettava tulli)

                              на шведски

                              :

                              Tullsats: (tullsats för det antagna anbudet)


title: Регламент за изпълнение (ЕС) № 417/2012 на Комисията от 15 май 2012 година за определяне на вносните мита в сектора на зърнените култури, приложими от 16 май 2012 година

text:
               16.5.2012

               BG

               Официален вестник на Европейския съюз

               L 128/11

         РЕГЛАМЕНТ ЗА ИЗПЪЛНЕНИЕ (ЕС) № 417/2012 НА КОМИСИЯТА
   от 15 май 2012 година
   за определяне на вносните мита в сектора на зърнените култури, приложими от 16 май 2012 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕС) № 642/2010 на Комисията от 20 юли 2010 г. относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури (2), и по-специално член 2, параграф 1 от него,
   като има предвид, че:

               (1)

               В член 136, параграф 1 от Регламент (ЕО) № 1234/2007 се предвижда, че вносното мито за продукти под кодове по КН 1001 19 00, 1001 11 00, ex 1001 91 20 (пшеница мека, за посев), ex 1001 99 00 (висококачествена мека пшеница, различна от тази за посев), 1002 10 00, 1002 90 00, 1005 10 90, 1005 90 00, 1007 10 90 и 1007 90 00 е равно на интервенционната цена, валидна за тези продукти при вноса, увеличена с 55 %, минус вносната цена CIF, приложима за въпросната доставка. Това мито обаче не може да надхвърля размера на митото в Общата митническа тарифа.

               (2)

               В член 136, параграф 2 от Регламент (ЕО) № 1234/2007 се предвижда, че за целите на изчисляването на вносното мито, посочено в параграф 1 от същия член, редовно се определят представителни цени CIF за внос на посочените продукти.

               (3)

               Съгласно член 2, параграф 2 от Регламент (ЕС) № 642/2010 цената, която трябва да се използва за изчисляване на вносното мито върху продукти по кодове по КН 1001 19 00, 1001 11 00, ex 1001 91 20 (пшеница мека, за посев), ex 1001 99 00 (висококачествена мека пшеница, различна от тази за посев), 1002 10 00, 1002 90 00, 1005 10 90, 1005 90 00, 1007 10 90 и 1007 90 00, е дневната представителна вносна цена CIF, определена по метода, посочен в член 5 от същия регламент.

               (4)

               Необходимо е да се определят вносни мита за периода, започващ от 16 май 2012 година, които да са приложими до влизането в сила на ново определяне.

               (5)

               С оглед на необходимостта да се осигури прилагането на дадената мярка възможно най-бързо след предоставянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   От 16 май 2012 година вносните мита в сектора на зърнените култури, посочени в член 136, параграф 1 от Регламент (ЕО) № 1234/2007, са определени в приложение I към настоящия регламент въз основа на елементите, изложени в приложение II.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 май 2012 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 187, 21.7.2010 г., стр. 5.

      ПРИЛОЖЕНИЕ I

         Вносни мита за продуктите, посочени в член 136, параграф 1 от Регламент (ЕО) № 1234/2007, приложими от 16 май 2012 година

                  Код по КН

                  Описание на стоките

                  Вносно мито (1)

                  (EUR/t)

                  1001 19 00
                  1001 11 00

                  ПШЕНИЦА твърда висококачествена

                  0,00

                  със средно качество

                  0,00

                  с ниско качество

                  0,00

                  ex 1001 91 20

                  ПШЕНИЦА мека, за посев

                  0,00

                  ex 1001 99 00

                  ПШЕНИЦА мека висококачествена, различна от тази за посев

                  0,00

                  1002 10 00
                  1002 90 00

                  РЪЖ

                  0,00

                  1005 10 90

                  ЦАРЕВИЦА за посев, различна от хибридна

                  0,00

                  1005 90 00

                  ЦАРЕВИЦА, различна от тази за посев (2)

                  0,00

                  1007 10 90
                  1007 90 00

                  СОРГО на зърна, различно от хибрид за посев

                  0,00

         (1)  Вносителят може, прилагайки член 2, параграф 4 от Регламент (ЕС) № 642/2010, да се ползва от намаление на митата със:

                  —

                  3 EUR/t, ако пристанището на разтоварване се намира в Средиземно море (отвъд Гибралтарския провлак) или в Черно море и ако стоката пристига в Съюза през Атлантическия океан или през Суецкия канал,

                  —

                  2 EUR/t, ако пристанището на разтоварване се намира в Дания, Естония, Ирландия, Латвия, Литва, Полша, Финландия, Швеция, Обединеното кралство или на атлантическия бряг на Пиренейския полуостров и ако стоката пристига в Съюза през Атлантическия океан.

         (2)  Вносителят може да ползва фиксирано намаление от 24 EUR/t, когато са изпълнени условията по член 3 от Регламент (ЕС) № 642/2010.

      ПРИЛОЖЕНИЕ II

         Елементи за изчисляване на митата, определени в приложение I

      1.5.2012-14.5.2012

                  1.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              (EUR/t)

                              Мека пшеница (1)

                              Царевица

                              Твърда пшеница с високо качество

                              Твърда пшеница със средно качество (2)

                              Твърда пшеница с ниско качество (3)

                              Борса

                              Minnéapolis

                              Chicago

                              —

                              —

                              —

                              Котировка

                              222,52

                              182,95

                              —

                              —

                              —

                              Цена CAF САЩ

                              —

                              —

                              240,31

                              230,31

                              210,31

                              Премия за Залива

                              —

                              27,79

                              —

                              —

                              —

                              Премия за Големите езера

                              45,49

                              —

                              —

                              —

                              —

                  2.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              Разходи за навло: Мексикански залив — Ротердам:

                              18,85 EUR/t

                              Разходи за навло: Големите езера — Ротердам:

                              52,66 EUR/t

         (1)  Позитивна премия от 14 EUR/t инкорпорирано (член 5, параграф 3 от Регламент (ЕС) № 642/2010).

         (2)  Негативна премия от 10 EUR/t (член 5, параграф 3 от Регламент (ЕС) № 642/2010).

         (3)  Негативна премия от 30 EUR/t (член 5, параграф 3 от Регламент (ЕС) № 642/2010).


title: Регламент за изпълнение (ЕС) № 1273/2014 на Комисията от 28 ноември 2014 година за изменение за 223-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

text:
               29.11.2014

               BG

               Официален вестник на Европейския съюз

               L 344/16

         РЕГЛАМЕНТ ЗА ИЗПЪЛНЕНИЕ (ЕС) № 1273/2014 НА КОМИСИЯТА
   от 28 ноември 2014 година
   за изменение за 223-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 1 от него,
   като има предвид, че:

               (1)

               В приложение I към Регламент (ЕО) № 881/2002 се посочват лицата, групите и образуванията, спрямо които се прилага замразяването на финансови средства и икономически ресурси по смисъла на този регламент.

               (2)

               На 19 ноември 2014 г. Комитетът по санкциите към Съвета за сигурност на Организацията на обединените нации (СС на ООН) одобри добавянето на две образувания към списъка на Комитета по санкциите на лицата, групите и образуванията, свързани с мрежата на Ал Кайда, спрямо които следва да се прилага замразяването на финансови средства и икономически ресурси.

               (3)

               Приложение I към Регламент (ЕО) № 881/2002 следва да бъде съответно актуализирано.

               (4)

               За да се гарантира ефективността на мерките, предвидени в настоящия регламент, той следва да влезе в сила незабавно,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 ноември 2014 година.

            За Комисията,

            от името на председателя,

            началникът на Службата за инструментите в областта на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      В приложение I към Регламент (ЕО) № 881/2002 в категорията „Юридически лица, групи и образувания“ се добавят следните вписвания:

                  а)

                     „Ansar Al Charia Derna (известно също като: a) Ansar al-Charia Derna; б) Ansar al-Sharia Derna; в) Ansar al Charia; г) Ansar al-Sharia; д) Ansar al Sharia). Други сведения: a) осъществява дейност в Derna и Jebel Akhdar, Либия; б) подкрепяща го мрежа в Тунис. Дата на определянето, посочена в член 2а, параграф 4, буква б): 19.11.2014 г.“

                  б)

                     „Ansar Al Charia Benghazi (известно още като: a) Ansar al Charia; б) Ansar al-Charia; в) Ansar al-Sharia; г) Ansar al-Charia Benghazi; д) Ansar al-Sharia Benghazi; е) Ansar al Charia in Libya (ASL); ж) Katibat Ansar al Charia; з) Ansar al Sharia). Други сведения: а) осъществява дейност в Бенгази, Либия; б) подкрепяща го мрежа в Тунис. Дата на определянето, посочена в член 2а, параграф 4, буква б): 19.11.2014 г.“


title: Регламент за изпълнение (ЕС) № 951/2013 на Комисията от 3 октомври 2013 година за установяване на стандартни стойности при внос с цел определяне на входната цена на някои плодове и зеленчуци

text:
               4.10.2013

               BG

               Официален вестник на Европейския съюз

               L 262/7

         РЕГЛАМЕНТ ЗА ИЗПЪЛНЕНИЕ (ЕС) № 951/2013 НА КОМИСИЯТА
   от 3 октомври 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 3 октомври 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  61,5

                  ZZ

                  61,5

                  0707 00 05

                  MK

                  41,5

                  TR

                  111,1

                  ZZ

                  76,3

                  0709 93 10

                  TR

                  128,2

                  ZZ

                  128,2

                  0805 50 10

                  AR

                  115,8

                  CL

                  140,6

                  IL

                  107,9

                  TR

                  87,5

                  ZA

                  122,7

                  ZZ

                  114,9

                  0806 10 10

                  BR

                  195,4

                  MK

                  27,7

                  TR

                  141,2

                  ZZ

                  121,4

                  0808 10 80

                  AR

                  100,9

                  BA

                  90,5

                  BR

                  98,6

                  CL

                  140,1

                  NZ

                  136,1

                  US

                  160,2

                  ZA

                  132,8

                  ZZ

                  122,7

                  0808 30 90

                  AR

                  201,0

                  CL

                  199,9

                  CN

                  86,3

                  TR

                  131,0

                  ZA

                  165,9

                  ZZ

                  156,8

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 410/2011 на Комисията от 27 април 2011 година за изменение на Регламент (ЕО) № 259/2008 за установяване на подробни правила за прилагане на Регламент (ЕО) № 1290/2005 на Съвета относно публикуването на информация за получателите на средства от Европейския фонд за гарантиране на земеделието (ЕФГЗ) и Европейския земеделски фонд за развитие на селските райони (ЕЗФРСР)

text:
               28.4.2011

               BG

               Официален вестник на Европейския съюз

               L 108/24

         РЕГЛАМЕНТ ЗА ИЗПЪЛНЕНИЕ (ЕС) № 410/2011 НА КОМИСИЯТА
   от 27 април 2011 година
   за изменение на Регламент (ЕО) № 259/2008 за установяване на подробни правила за прилагане на Регламент (ЕО) № 1290/2005 на Съвета относно публикуването на информация за получателите на средства от Европейския фонд за гарантиране на земеделието (ЕФГЗ) и Европейския земеделски фонд за развитие на селските райони (ЕЗФРСР)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (1), и по-специално член 42, точка 8б от него,
   след като се консултира с Европейския надзорен орган по защита на данните,
   като има предвид, че:

               (1)

               В решението си по съединени дела C-92/09 и C-93/09 (2) относно изискването да се публикува информацията, свързана с получателите на средства от земеделски фондове на ЕС, Съдът на Европейския съюз заключи, че публикуването на лични данни, свързани с физически лица, без да се прави разграничение въз основа на релевантни критерии, като периодите, през които те са получавали подобни помощи, честотата или вида и размера на помощите, не е пропорционално. Затова Съдът обяви за невалидни свързаните с него разпоредби. Предвид интереса на физическите лица да бъдат защитени личните им данни е целесъобразно да се предвиди, с оглед съгласуване между различните цели, които преследва изискването за публикуване на информацията за получателите на средства от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), както е предвидено с Регламент (ЕО) № 259/2008 на Комисията (3), това изискване да не се прилага за физическите лица.

               (2)

               Следователно е целесъобразно от съображения за прозрачност Регламент (ЕО) № 259/2008 да бъде официално изменен в очакване на нов режим, който ще бъде приет от Европейския парламент и Съвета и който ще отчита възраженията на Съда.

               (3)

               Мерките, предвидени в настоящия регламент, са в съответствие със становището на Комитета по селскостопанските фондове,

         ПРИЕ НАСТОЯЩИЯ РЕГЛАМЕНТ:
   Член 1
   Член 1 от Регламент (ЕО) № 259/2008 се изменя, както следва:

               1.

               Параграф 1 се изменя, както следва:

                           а)

                           въвеждащото изречение се заменя със следното:
                           „1.   Публикацията, посочена в член 44а от Регламент (ЕО) № 1290/2005, съдържа следната информация за юридическите лица бенефициери:“

                           б)

                           буква а) се заличава;

                           в)

                           букви б) и в) се заменят със следното:

                                       „б)

                                       пълното регистрирано юридическо наименование в случаите, когато получателите са юридически лица със самостоятелна правосубектност по законодателството на съответната държава-членка;

                                       в)

                                       пълното регистрирано наименование на асоциацията или приетото официално наименование в случаите, когато получателите са асоциации от юридически лица без собствена правосубектност;“

               2.

               Параграф 2 се заменя със следния текст:
               „2.   За юридическите лица държавите-членки могат да публикуват по-подробна информация от предвидената в параграф 1.“

         Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 април 2011 година.

            За Комисията

            Председател

         José Manuel BARROSO

      (1)  ОВ L 209, 11.8.2005 г., стр. 1.

      (2)  Решение на Съда от 9 ноември 2010 г. по съединени дела C-92/09 и C-93/09, Volker und Markus Schecke GbR и Hartmut Eifert/Land Hessen, все още непубликувано в Сборника.

      (3)  ОВ L 76, 19.3.2008 г., стр. 28.


title: Регламент за изпълнение (ЕС) № 1168/2014 на Комисията от 31 октомври 2014 година за изменение на Регламент за изпълнение (ЕС) № 414/2014 на Комисията за откриване и управление на тарифни квоти на Съюза за внос на прясно и замразено свинско месо с произход от Украйна

text:
               31.10.2014

               BG

               Официален вестник на Европейския съюз

               L 314/23

         РЕГЛАМЕНТ ЗА ИЗПЪЛНЕНИЕ (ЕС) № 1168/2014 НА КОМИСИЯТА
   от 31 октомври 2014 година
   за изменение на Регламент за изпълнение (ЕС) № 414/2014 на Комисията за откриване и управление на тарифни квоти на Съюза за внос на прясно и замразено свинско месо с произход от Украйна
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 187, букви а), в) и г) от него,
   като има предвид, че:

               (1)

               В Регламент (ЕС) № 374/2014 на Европейския парламент и на Съвета (2) се предвижда преференциален режим за 2014 г. по отношение на митата за внос на някои стоки с произход от Украйна. В съответствие с член 3 от посочения регламент селскостопанските продукти, изброени в приложение III към същия регламент, се допускат за внос в Съюза в рамките на ограниченията на тарифните квоти, определени в посоченото приложение.

               (2)

               С Регламент за изпълнение (ЕС) № 414/2014 на Комисията (3) бяха открити тарифни квоти за внос в Съюза на прясно и замразено свинско месо с произход от Украйна за периода до 31 октомври 2014 г. и бе уреден начинът на тяхното управление.

               (3)

               Регламент (ЕС) № 374/2014 бе изменен с Регламент (ЕС) № 1150/2014 на Европейския парламент и на Съвета (4). В изменението се предвижда преди всичко удължаване на срока на прилагане на Регламент (ЕС) № 374/2014 до 31 декември 2015 г. и се определят количествата за квотите за 2015 г. Поради това е целесъобразно Регламент за изпълнение (ЕС) № 414/2014 да бъде изменен.

               (4)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент за изпълнение (ЕС) № 414/2014
   Регламент за изпълнение (ЕС) № 414/2014 се изменя, както следва:

               1)

               Член 2 се заменя със следния текст:
               „Член 2
               Периоди на тарифните квоти за внос
               1.   Тарифните квоти за внос, посочени в член 1, параграф 1, са открити от 25 април до 31 декември 2014 г. и от 1 януари до 31 декември 2015 г.
               2.   Количеството, определено за годишната тарифна квота за внос за 2015 г. по отношение на поредните номера, посочени в приложение I, се разпределя на четири части, обхващащи следните подпериоди:

                           а)

                           25 % от 1 януари до 31 март;

                           б)

                           25 % от 1 април до 30 юни;

                           в)

                           25 % от 1 юли до 30 септември;

                           г)

                           25 % от 1 октомври до 31 декември.“

               2)

               Член 3 се изменя, както следва:

                           а)

                           заглавието се заменя със следното: „Заявления за права на внос за квотен период 2014“;

                           б)

                           в параграф 8 датата „31 октомври 2014 г.“ се заменя с датата „31 декември 2014 г.“

               3)

               Вмъква се следният член 3а:
               „Член 3а
               Заявления за права на внос за квотен период 2015
               1.   Заявленията за права на внос се подават през първите седем дни на месеца, предхождащ всеки от подпериодите, посочени в член 2, параграф 2.
               2.   При подаването на заявление за права на внос се предоставя гаранция в размер на 20 EUR за 100 килограма.
               3.   Към момента на подаване на първото заявление за квотния период за дадена година заявителите на права на внос представят доказателство, че през 12-месечния период, непосредствено предшестващ подаването на първото им заявление, от тях или от тяхно име е било внесено определено количество продукти от свинско месо, обхванато от код по КН 0203 съгласно съответните митнически разпоредби (наричано по-долу „референтното количество“). Дружество, образувано от сливането на дружества, всяко от които има внесено референтно количество, може да обедини тези референтни количества като основа за заявлението си.
               4.   Общото количество, което е предмет на заявление за права на внос, подадено през квотния подпериод, не надвишава 25 % от референтното количество на заявителя. Заявленията, които не отговарят на това правило, се отхвърлят от компетентните органи.
               5.   Държавите членки съобщават на Комисията най-късно на 14-ия ден от месеца, в който са подадени заявленията, общите количества за всички заявления в килограми тегло на продукта, включително нулевите количества, и в разбивка по поредни номера.
               6.   Правата на внос се предоставят считано от 23-то число на месеца, през който са подадени заявленията, и най-късно на последния ден от същия месец.
               7.   Aко в резултат на прилагането на коефициента на разпределение, посочен в член 7, параграф 2 от Регламент (ЕО) № 1301/2006, бъдат разпределени по-малко права на внос от заявените, гаранцията, предоставена в съответствие с параграф 2, се освобождава пропорционално и без забавяне.
               8.   Правата на внос са валидни от първия ден на подпериода, за който е подадено заявлението, до 31 декември 2015 г. Правата на внос не могат да бъдат прехвърляни.“

               4)

               Член 4 се изменя, както следва:

                           а)

                           заглавието се заменя със следното: „Издаване на лицензии за внос за квотен период 2014“;

                           б)

                           в параграф 9 датата „31 октомври 2014 г.“ се заменя с „31 декември 2014 г.“

               5)

               Вмъква се следният член 4а:
               „Член 4а
               Издаване на лицензии за внос за квотен период 2015
               1.   За допускането за свободно обращение на количествата, разпределени в рамките на тарифните квоти за внос, посочени в член 1, параграф 1, е необходимо да бъде представена лицензия за внос.
               2.   Заявленията за лицензии за внос обхващат общото количество разпределени права на внос. Спазва се задължението, посочено в член 23, параграф 1 от Делегиран регламент (ЕС) № 907/2014 на Комисията (5).
               3.   Заявления за лицензии се подават само в държавата членка, в която заявителят е подал заявление и е получил права на внос в рамките на квотите, посочени в член 1, параграф 1.
               4.   При подаването на заявлението за лицензия за внос операторът предоставя гаранция в размер на 50 EUR за 100 килограма. Всяко издаване на лицензия за внос води до съответното намаление на получените права на внос и пропорционална част от предоставената гаранция за правата на внос се освобождава без забавяне.
               5.   Лицензиите за внос се издават по искане на оператора, който е получил правата на внос, и на негово име.
               6.   В заявленията за лицензии се посочва само един пореден номер. Заявленията могат да се отнасят до няколко продукта, обхванати от различни кодове по КН. В такъв случай всички кодове по КН и техните описания се вписват съответно в клетки 15 и 16 от заявлението за лицензия и от лицензията.
               7.   Заявленията за лицензии и лицензиите за внос съдържат:

                           а)

                           в клетка 8 — вписването „Украйна“ като държава на произход и клетката „да“, отбелязана с кръстче;

                           б)

                           в клетка 20 — едно от вписванията, изброени в приложение II.

                     8.   Във всяка лицензия се посочва количеството за всеки код по КН.
               9.   В съответствие с член 22, параграф 2 от Регламент (ЕО) № 376/2008 лицензиите за внос са валидни в продължение на 30 дни от действителната дата на издаване на лицензията. Въпреки това срокът на валидност на лицензиите за внос изтича най-късно на 31 декември 2015 г.

                  (5)  Делегиран регламент (ЕС) № 907/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (ОВ L 255, 28.8.2014 г., стp. 18).“"

               6)

               Член 5 се заменя със следния текст:
               „Член 5
               Уведомления до Комисията за квотен период 2014
               1.   Чрез дерогация от член 11, параграф 1, втора алинея от Регламент (ЕО) № 1301/2006 държавите членки съобщават на Комисията:

                           а)

                           най-късно на 10 януари 2015 г. — количествата продукти, за които са били издадени лицензии за внос през квотен период 2014, включително нулевите количества;

                           б)

                           най-късно на 30 април 2015 г. — количествата продукти, обхванати от неизползвани или частично използвани лицензии за внос и съответстващи на разликата между количествата, вписани на гърба на лицензиите за внос, и количествата, за които те са били издадени, включително нулевите количества.

                     2.   Най-късно на 30 април 2015 г. държавите членки съобщават на Комисията количествата продукти, действително допуснати за свободно обращение през квотен период 2014.
               3.   В случаите на уведомления по параграфи 1 и 2 количеството се изразява в килограми и се дава разбивка по поредни номера.“

               7)

               Вмъква се следният член 5а:
               „Член 5а
               Уведомления до Комисията за квотен период 2015
               1.   Чрез дерогация от член 11, параграф 1, втора алинея от Регламент (ЕО) № 1301/2006 държавите членки съобщават на Комисията количествата, обхванати от издадените от тях лицензии през даден подпериод, включително нулевите количества, не по-късно от 10-ия ден на месеца, следващ последния ден от всеки подпериод.
               2.   Чрез дерогация от член 11, параграф 1, втора алинея от Регламент (ЕО) № 1301/2006 държавите членки уведомяват Комисията за количествата, обхванати от неизползвани или частично използвани лицензии за внос и съответстващи на разликата между количествата, вписани на гърба на лицензиите за внос, и количествата, за които те са били издадени, включително нулевите количества:

                           а)

                           заедно с посочените в член 3а, параграф 5 от настоящия регламент уведомления, отнасящи се до заявленията, подадени за последния подпериод;

                           б)

                           за количествата, които още не са съобщени по време на първото уведомление, предвидено в буква а) — не по-късно от 30 април 2016 г.

                     3.   Не по-късно от 30 април 2016 г. държавите членки съобщават на Комисията количествата продукти, които са действително допуснати за свободно обращение през посочения квотен период.
               4.   В случаите на уведомления по параграфи 1, 2 и 3 количеството се изразява в килограми тегло на продукта и се дава разбивка по поредни номера.“

               8)

               Приложение I се заменя с текста на приложението към настоящия регламент.

         Член 2
   Влизане в сила и прилагане
   Настоящият регламент влиза в сила в деня след публикуването му в Официален вестник на Европейския съюз.
   Той се прилага считано от 2 ноември 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 31 октомври 2014 година.

            За Комисията

            Председател

         José Manuel BARROSO

      (1)  ОВ L 347, 20.12.2013 г., стр. 671.

      (2)  Регламент (ЕС) № 374/2014 на Европейския парламент и на Съвета от 16 април 2014 г. за намаляване или премахване на митата върху стоки с произход от Украйна (ОВ L 118, 22.4.2014 г., стр. 1).

      (3)  Регламент за изпълнение (ЕС) № 414/2014 на Комисията от 23 април 2014 г. за откриване и управление на тарифни квоти на Съюза за внос на прясно и замразено свинско месо с произход от Украйна (ОВ L 121, 24.4.2014 г., стр. 44).

      (4)  Регламент (ЕС) № 1150/2014 на Европейския парламент и на Съвета от 29 октомври 2014 г. за изменение на Регламент (ЕС) № 374/2014 за намаляване или премахване на митата върху стоки с произход от Украйна (ОВ L 313, 31.10.2014 г., стр. 1)

      ПРИЛОЖЕНИЕ

            „ПРИЛОЖЕНИЕ I
            Независимо от правилата за тълкуване на Комбинираната номенклатура, текстът на описанието на продуктите има само указателен характер, тъй като приложимостта на тарифните квоти за внос в рамките на настоящото приложение се определя от обхвата на кодовете по КН.

                        Пореден номер

                        Кодове по КН

                        Описание на стоките

                        Период на внос

                        Количество в тонове (нетно тегло)

                        Приложимо мито
                        (EUR/t)

                        09.4271

                        0203 11 10
                        0203 12 11
                        0203 12 19
                        0203 19 11
                        0203 19 13
                        0203 19 15
                        0203 19 55
                        0203 19 59
                        0203 21 10
                        0203 22 11
                        0203 22 19
                        0203 29 11
                        0203 29 13
                        0203 29 15
                        0203 29 55
                        0203 29 59

                        Меса от домашни свине, пресни, охладени или замразени

                        Година 2014
                        Година 2015

                        20 000
                        20 000

                        0

                        09.4272

                        0203 11 10
                        0203 12 19
                        0203 19 11
                        0203 19 15
                        0203 19 59
                        0203 21 10
                        0203 22 19
                        0203 29 11
                        0203 29 15
                        0203 29 59

                        Меса от домашни свине, пресни, охладени или замразени, с изключение на бут, котлети и обезкостени разфасовки

                        Година 2014
                        Година 2015

                        20 000
                        20 000

                        0“


title: Регламент за изпълнение (ЕС) 2015/231 на Комисията от 11 февруари 2015 година за изменение на Регламент за изпълнение (ЕС) № 720/2014 относно отпускането на права за внос за подадените за периода от 1 юли 2014 г. до 30 юни 2015 г. заявления в рамките на откритата с Регламент (ЕО) № 431/2008 тарифна квота за замразено месо от едър рогат добитък и за предвиждане на допълнителни количества за разпределяне

text:
               14.2.2015

               BG

               Официален вестник на Европейския съюз

               L 39/5

         РЕГЛАМЕНТ ЗА ИЗПЪЛНЕНИЕ (ЕС) 2015/231 НА КОМИСИЯТА
   от 11 февруари 2015 година
   за изменение на Регламент за изпълнение (ЕС) № 720/2014 относно отпускането на права за внос за подадените за периода от 1 юли 2014 г. до 30 юни 2015 г. заявления в рамките на откритата с Регламент (ЕО) № 431/2008 тарифна квота за замразено месо от едър рогат добитък и за предвиждане на допълнителни количества за разпределяне
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188, параграфи 1 и 3 от него,
   като има предвид, че:

               (1)

               С Регламент за изпълнение (ЕС) № 720/2014 на Комисията (2) е определен коефициент на разпределение, приложим към количествата права на внос, заявени за периода от 1 юли 2014 г. до 30 юни 2015 г. в рамките на откритата с Регламент (ЕО) № 431/2008 на Комисията (3) тарифна квота за замразено месо от едър рогат добитък.

               (2)

               След публикуването на Регламент за изпълнение (ЕС) № 720/2014 Обединеното кралство уведоми Комисията за административна грешка, която е довела до съобщаването на по-голямо количество от действително заявеното. Отчитането на действително заявеното количество води до увеличение на коефициента на разпределение и на правата на внос, подлежащи на разпределяне между всички засегнати оператори.

               (3)

               Поради това Регламент за изпълнение (ЕС) № 720/2014 следва да бъде съответно изменен.

               (4)

               Следва да бъдат установени правила относно разпределението на произтичащите допълнителни права на внос между операторите.

               (5)

               С оглед на необходимостта от възможно най-бързо разпределение на допълнителните права на внос, настоящият регламент следва да влезе в сила в деня след деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   В член 1 от Регламент за изпълнение (ЕС) № 720/2014 „27,09851 %“ се заменя с „28,237983 %“.
   Член 2
   Не по-късно от 9 март 2015 г. държавите членки разпределят допълнителните права на внос, произтичащи от внесеното с член 1 изменение („допълнителни права на внос“), между операторите, които са заявили и са получили права на внос съгласно Регламент (ЕО) № 431/2008 за периода на тарифната квота за внос от 1 юли 2014 г. до 30 юни 2015 г.
   Допълнителните права на внос, подлежащи на разпределяне между посочените оператори, възлизат на 1,139473 % от заявените количества.
   Член 3
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 февруари 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент за изпълнение (ЕС) № 720/2014 на Комисията от 27 юни 2014 г. относно отпускането на права за внос за подадените за периода от 1 юли 2014 г. до 30 юни 2015 г. заявления в рамките на откритата с Регламент (ЕО) № 431/2008 тарифна квота за замразено месо от едър рогат добитък (ОВ L 190, 28.6.2014 г., стр. 65).

      (3)  Регламент (ЕО) № 431/2008 на Комисията от 19 май 2008 г. за откриване и управление на тарифна квота за замразено месо от едър рогат добитък, включено в код по КН 0202 и продукти, включени в код по КН 0206 29 91 (ОВ L 130, 20.5.2008 г., стр. 3).


title: Регламент за изпълнение (ЕС) № 1215/2013 на Комисията от 28 ноември 2013 година за изменение на Регламент (ЕО) № 32/2000 на Съвета по отношение на удължаването на периода на тарифните квоти на Съюза за изделия от юта и кокосови влакна

text:
               29.11.2013

               BG

               Официален вестник на Европейския съюз

               L 319/3

         РЕГЛАМЕНТ ЗА ИЗПЪЛНЕНИЕ (ЕС) № 1215/2013 НА КОМИСИЯТА
   от 28 ноември 2013 година
   за изменение на Регламент (ЕО) № 32/2000 на Съвета по отношение на удължаването на периода на тарифните квоти на Съюза за изделия от юта и кокосови влакна
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 32/2000 на Съвета от 17 декември 1999 г. за откриване и управление на тарифни квоти на Общността, обвързани в ГАТТ, както и на някои други тарифни квоти на Общността, и за установяване на подробни правила във връзка с уточняването на квотите и за отмяна на Регламент (ЕО) № 1808/95 на Съвета (1), и по-специално член 9, параграф 1, буква б), второ тире от него,
   като има предвид, че:

               (1)

               В съответствие с предложението, което Съюзът направи в рамките на Конференцията на ООН за търговия и развитие (УНКТАД), и съгласно установената от него Обща система за преференции през 1971 г. Съюзът въведе тарифни преференции за изделия от юта и кокосови влакна с произход от някои развиващи се страни. Тези преференции бяха под формата на постепенно намаляващи ставки на митата по Общата митническа тарифа и пълно суспендиране на митата от 1978 г. до 31 декември 1994 г.

               (2)

               След влизането в сила на Общата система за преференции през 1995 г. Съюзът откри успоредно с ГАТТ автономни тарифни квоти с нулева ставка на митото за определени количества изделия от юта и кокосови влакна. Периодът на тарифните квоти, открити за тези изделия с Регламент (ЕО) № 32/2000, беше удължен до 31 декември 2013 г. с Регламент за изпълнение (ЕО) № 17/2012 на Комисията (2).

               (3)

               Тъй като от 1 януари 2014 г. до 31 декември 2023 г. ще се прилага нова обща система за преференции по силата на Регламент (ЕС) № 978/2012 на Европейския парламент и на Съвета (3), следва срокът на прилагане на договореностите относно тарифните квоти за изделия от юта и кокосови влакна също да бъде удължен.

               (4)

               Поради това Регламент (ЕО) № 32/2000 следва да бъде съответно изменен.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   В приложение III към Регламент (ЕО) № 32/2000 петата колона („Период на квотата“) от таблицата се изменя, както следва:

               1.

               текстът за пореден номер 09.0107 се заменя със следното:
               „от 1 януари до 31 декември всяка година до 31 декември 2023 г.“;

               2.

               текстът за пореден номер 09.0109 се заменя със следното:
               „от 1 януари до 31 декември всяка година до 31 декември 2023 г.“;

               3.

               текстът за пореден номер 09.0111 се заменя със следното:
               „от 1 януари до 31 декември всяка година до 31 декември 2023 г.“

         Член 2
   Настоящият регламент влиза в сила на третия ден след публикуването му в Официален вестник на Европейския съюз.

   Той се прилага от 1 януари 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 ноември 2013 година.

            За Комисията

            Председател

         José Manuel BARROSO

      (1)  ОВ L 5, 8.1.2000 г., стр. 1.

      (2)  Регламент за изпълнение (ЕС) № 17/2012 на Комисията от 11 януари 2012 г. за изменение на Регламент (ЕО) № 32/2000 на Съвета по отношение на удължаването на срока на тарифните квоти на Съюза за изделия от юта и кокосови влакна (ОВ L 8, 12.1.2012 г., стр. 31).

      (3)  Регламент (ЕС) № 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) № 732/2008 на Съвета (ОВ L 303, 31.10.2012 г., стр. 1).